પ્રકૃતિમાં રમત એ સાર્વભૌમ છે. રમત એ એક એવી ફોટો વિદ્યા છે. જેને આપણે સ્વતંત્ર રીતે અને આપણી ઈચ્છા મુજબ મેળવી શકીએ છીએ. રમત એ ક્રિયાત્મક ગતિ વિધિઓની ઉંડી અભિવ્યકિત છે. રમત એ મગજ અને શરીર માટે એવો શ્રમ છે કે જે આપણને એટલી પ્રસન્નતા આપે છે. જેનો કોઈ અંત જ નથી. ધો ૮ થી ૧૨ ની વિદ્યાર્થીનીઓ માટે લીંબુ ચમચી, કોથળા કૂદ,બુક બેલેન્સ જેવી રમતોની આંતરવર્ગીય સ્પાર્ધાઓ થઈ હતી. જેમા બાળકોએ ઉત્સાહપૂર્વક ભાગ લીધો હતો તેમજ ત્રિપગી દોડ,રિલે દોડ,મટકા ફોટ,મટકા બેલેન્સ,પોટેટો રેઈસ સિકકા શોધવા,બનાના, સ્લોસાઈકલ, દેડકા કૂદ,વગેરે જેવી રમતોની આંતરવર્ગીય સ્પર્ધાઓ યોજાય હતી. જેમાં પણ બાળકોએ ઉત્સાહભેર ભાગ લીધો હતો. જયારે શાળાનાં તમામ બાળકો બધા ઉત્સાહી હોય તો શાળાના શિક્ષકો ઉત્સાહથી વંચિત કંઈ રીતે રહી શકે ?શિક્ષકો પોતાનું બાળપણ કંઈ રીતે વીસરી શકે? તે માટે શાળામાં શિક્ષકો માટે પણ સંગીત ખુરશી, બુક બેલેન્સ,કોથળા કૂદ જેવી રમતોની સ્પર્ધાઓ યોજાય હતી. જેમાં શિક્ષકોએ પણ પોતાનું શિક્ષણપણું વીસરી જઈ વિદ્યાર્થી બનીને ઉત્સાહપૂર્વક ભાગ લીધો હતો. આંતરવર્ગીય રમતગમત સ્પર્ધા અંતર્ગત ભાઈઓ માટે ક્રિકેટ અને બહેનો માટે ખો- ખોની સ્પર્ધા થઈ હતી.